cyanic-selkie/wikianc huggingface dataset:
किशनगंज जिला
किशनगंज जिला बिहार के 38 गो जिला में से एगो ह। ई पूर्णिया प्रमंडल के एगो जिला ह आ एह जिला के मुख्यालय किशनगंज हवे। ई बिहार के सभसे उत्तर-पूरुब कोना पर मौजूद जिला बाटे। पहिले ई पूर्णिया जिला के अनुमंडल रहल आ बाद में एकरा के जिला घोषित कइल गइल।
निरसा
निरसा भारत के झारखंड राज्य में एक ठो कसबा बाटे।
भोजपुरी लोकगीत
भोजपुरी लोकगीत भारत आ नेपाल के भोजपुरी क्षेत्र में, आ कुछ अउरी देसन में जहाँ भोजपुरी भाषा बोले वाला लोग बसल बा, परंपरागत रूप से गावल जाए वाला लोकगीत हवें। भारत में भोजपुरी इलाका के बिस्तार पूरबी उत्तर परदेस, पच्छिमी बिहार, झारखंड आ छत्तीसगढ़ के कुछ हिस्सा में बा आ नेपाल के तराई वाला इलाका के कुछ हिस्सा भोजपुरी भाषी क्षेत्र में आवे लें, जहाँ ई लोकगीत चलनसार बाने। अन्य जगहन में सूरीनाम, फिजी, मॉरिशस वगैरह देशन में जहाँ भोजपुरी भाषी लोग बाटे एकर प्रचलन बाटे।
आमतौर पर एहू के दू गो बिभेद में बाँटल जा सकेला। एक हिस्सा ओह गीतन के बा जवन परंपरा में पुराना जमाना से चलि आ रहल बाड़ें। इन्हन के रचना के कइल ई किछु अता-पता नइखे। सैकड़न साल में ई गीत बनल बाड़ें। कजरी, सोहर, झूमर वगैरह परंपरागत गीत एही श्रेणी में आई। दूसरा ओर महेंदर मिसिर के अलावा पछिला कुछ समय में प्रोफेशनल लोग के द्वारा लोकगीत के एगो बिधा के रूप में बिकसित करि के गावे के परंपरा शुरू भइल। भिखारी ठाकुर के बिदेसिया से ले के वर्तमान समय के ढेर सारा गायक लोग के गीत के लोकगीत के बिधा में कहल जाला।
भोजपुरी लोकगीतन के एकट्ठा करे के दिसा में कई लोग काम कइल। परसिद्ध भाषा बिग्यानी आ भारत के भाषाई सर्वे करे वाला जार्ज ग्रियर्सन कुछ भोजपुरी लोकगीत सभ के एकट्ठा क के उनहन के अंग्रेजी में अनुवाद 1886 में रॉयल एशियाटिक सोसायटी के जर्नल में छपववलें। देवेंद्र सत्यार्थी कुछ अहिरऊ गीत "बिरहा" सभ के संकलन करिके छापा में छपववलें। भोजपुरी लोकगीतन के साहित्यिक दृष्टि से अध्ययन कई गो लोग कइले बाटे जेवना में कृष्णदेव उपाध्याय के काम बहुत महत्व वाला बाटे। एकरे अलावा श्रीधर मिश्र आ विद्यानिवास मिश्र के लिखल चीज भी खास महत्व के बा।
प्रकार
भोजपुरी लोकगीतन के कृष्ण देव उपधिया चार गो प्रकार में बँटले बाने। (1) संस्कार आ रीति-रेवाज से जुडल, (2) बरत-तिहुआर से संबंधित, (3) मौसम आ सीजन के अनुसार गावल जाए वाला, (4) कौनों जाति-समुदाय के गीत, आ (5) दैनिक जीवन के बिबिध कामकाज आ पेशा से जुड़ल गीत।
गायक गायिका लोग
भोजपुरी लोकगीत, गायकी के बिधा के रूप में भी चलन में बा आ बिबिध किसिम के परंपरागत पुराना लोकगीत सभ के भी एह बिधा में गिनल जाला आ बाद के कई गीतकार आ गायक लोग भोजपुरी भाषा में बिबिध किसिम के रचना सभ के भी एह बिधा के तहत गवले बाने। भोजपुरी लोकगीत के कुछ प्रमुख गायक लोग में शारदा सिन्हा, मालिनी अवस्थी भरत शर्मा, मनोज तिवारी, कल्पना पटवारी, चंदन तिवारी, पवन सिंह,आभास चतुर्वेदी दामोदर राव नियर लोग बा।
चौरपाटी
चौरपाटी गाँवपालिका नेपाल के प्रदेश संख्या 7 के अछाम जिला के 6 गो गाँवपालिका में से एगो ह। ई गाँवपालिका में 7 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 25149 बा आ कुल क्षेत्रफल 182.16 वर्ग किमी बा। एकर मुख्यालय सिउडी में स्थित बा।
नया संविधान के अंतर्गत 744 गो नया स्थानीय प्रशासनिक इकाई लागू भइला के बाद सिउडी, सोकट, पायल, लुग्रा, दुनि आ मार्कु' गा.वि.स.मिलाके चौरपाटी गाँवपालिका बनल ह । इ गाँवपालिका के स्थापना 10 मार्च 2017 के भइल ह।
शजरा
शजरा भारत आ पाकिस्तान में इस्तमाल होखे वाला एक तरह के कानूनी दस्तावेज हवे। ई कौनों गाँव के जमीन के नक्शा होला जेह में जमीन के कई छोट-छोट टुकड़ा में बाँट के हर एक के एक ठो नंबर दिहल गइल रहे ला।
केहू परिवार के मुखिया के सगरी खसरा सभ के एकट्ठा जानकारी के खतौनी कहल जाला।
एटॉल
उदाहरण: फिजी कोरल रिंग, फुरा फुटी कोरल रिंग
ब्रुनेई
ब्रूनेई दक्खिन पूर्ब एशिया के बोर्नियो दीप के उत्तरी तट पर स्थित एगो देश बाटे।
ओकनी
ओकनी भारत के झारखंड राज्य में एक ठो कसबा बाटे।
भागलपुर जिला
भागलपुर जिला बिहार के 38 गो जिला में से एगो ह। ई भागलपुर प्रमंडल के एगो जिला आ मुख्यालय ह।
चिराँद
चिराँद भा चिरांद भारतीय राज्य बिहार के सारन जिला में गंगा नदी के तीरे एगो पुरातात्विक महत्व के अस्थान बा। इहाँ बहुत पुराना जमाना के चीज खोदाई में मिलल बा आ एही कारन ई इतिहास के बिद्वान आ इतिहास में रुची राखे वाला पर्यटक लोग के आवाजाही के जगह बा।
माइक्रोसाफ्ट
माइक्रोसॉफ्ट कॉर्पोरेशन (ऍमएस) एक ठो अमेरिकी मल्टीनेशनल कंपनी बा। ई बिबिध प्रकार के सॉफ्टवेयर, हार्डवेयर उत्पाद बनावे खातिर पूरा बिस्व में परसिद्ध बाटे।
माइक्रोसॉफ्ट के सभसे प्रसिद्ध उत्पाद में माइक्रोसॉफ्ट विंडोज नाँव के ऑपरेटिंग सिस्टम, माइक्रोसॉफ्ट ऑफिस नाँव के एप्लीकेशन सॉफ्टवेयर, इंटरनेट एक्स्प्लोरर, एज वेबब्राउजर वगैरह बाने।
पलावा, झारखंड
पलावा, झारखंड भारत के झारखंड राज्य में एक ठो कसबा बाटे।
भागीरथी
भागीरथी भारत के उत्तराखंड राज्य में बहे वाली एगो हिमालयी नदी बा जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परंपरा में एकरा के गंगा के मुख्य सोता मानल जाला बाकी जलबिज्ञानी लोग दुसरकी धारा अलकनंदा के मुख्य माने लें काहे से की ऊ एकरा ले लमहर बा।
नाँव
कथा सभ के मोताबिक भगीरथ सूर्यवंशी राजा सगर के बंसज रहलें जिनकर गंगा के स्वर्ग से धरती पर ले आवे में महत्व वाला योगदान रहल। भगीरथ के ई कथा हिंदू धर्मग्रंथ रामायण, महाभारत आ पुराणन में मिले ला।
कपिल मुनि बतवलें कि बस एकही उपाय बा कि स्वर्ग में बहे वाली नदी गंगा के पानी ओह लोगन के मुक्ती दिया सके ला। अंशुमान के पोता भगीरथ संन्यास ले के ब्रह्मा आ शिव के खुस करे निकल चललें। तपस्या के बाद ब्रह्मा गंगा के नीचे उतरे दिहलें आ शिव आपन जटा में गंगा के बेग रोक लिहलें कि पृथिवी खंड-खंड न हो जाय।
जब गंगा उतरली आ शिव के जटा से निकल चलली भगीरथ उनुके पहाड़ी, मैदानी हिस्सा से होखत समुंद्र ले लिया गइलें जहाँ कपिल मुनि के आश्रम रहे आ उनुके पुरखा लोग तर गइल। भगीरथ के एही जोगदान के कारन गंगा के नाँव भागीरथी परल।
नदी के मारग
भागीरथी नदी के सोता गंगोत्री ग्लेशियर के निचला हिस्सा से गौमुख के लगे निकसे ला। एकरा बाद ई गंगोत्री कस्बा के ओर आवे ला जे लगभग 18 किमी के दूरी पर बाटे। एहिजे एह में एगो अउरी सोता से आवे वाली धारा केदार गंगा बाएँ से मिले ले। एकरा बाद धारा नीचे आवे ले आ गहिरा गॉर्ज से हो के भैरोंघाटी में पहुँचे ले; भैरोंघाटी से हर्सिल आ ओकरा बाद भागीरथी ग्रेनाइट नाँव के भूबैज्ञानिक ढाँचा के क्रास करे ले। एकरे बाद ई चाकर घाटी में आ जाले आ एह में दू गो अउरी सहायिका झाला के नगीचे मिले लीं। नदी आगे बह के उत्तरकाशी आवे ले आ एकरे बाद धारासू, चिन्यालीसौर आ पुराना टिहरी टाउन से हो के देवप्रयाग पहुँचे ले। देवप्रयाग में अलकनंदा एह में बाएँ से आ के मिले ले आ एह पबित्र संगम के बाद से नदी के नाँव गंगा हो जाला।
परंपरा आ कथा-कहानी (माइथोलॉजी) में भागीरथी के गंगा नदी के मुख्य सोता वाली धारा मानल जाला। हाइड्रोलॉजी के हिसाब से, अगर लंबाई आ पानी के बहाव के मात्रा (डिस्चार्ज) देखल जाय, अलकनंदा मुख्य धारा हवे। अलकनंदा के लंबाई, एकरे सहायिका सभ के साथे 664.5 km हवे जबकि भागीरथी आ एकरे सहायिका सभ के लंबाई देवप्रयाग से पहिले 456.5 km के बाटे।
सहायिका धारा सभ
भागीरथी नदी में कई ठो सहायिका आ के मिले लीं; सोता के सुरुआत से क्रम में इनहन के नाँव नीचे दिहल गइल बा:
भिलंगना नदी खुद खटलिंग ग्लेशियर (ऊँचाई 3717 m) से, गौमुख से लगभग 50 km दक्खिन ओर से निकसे ले। बिबादास्पद टिहरी बान्ह भिलंगना नदी आ भागीरथी के संगम पर बनावल गइल हवे। बंधा के लोकेशन टिहरी के लगे 30.37556°N, 78.48°W पर बाटे
भागीरथी नदी बेसिन के सभसे ऊँच जगह चौखंभा-I (ऊँचाई 7138 m) हवे।
बान्ह
प्लानिंग, निर्माण में, चालू कुल मिला के 18 गो बंधा भागीरथी पर बाड़ें, सोता से आगे के क्रम में नीचे दिहल गइल बाटे:
खिड़की
खिड़की भा खिरिकी कौनों मकान भा बिल्डिंग में रोशनी आ हवा के आवाजाही खाती बनावल छेद हवे जे पर शीशा, दरवाजा या जाली भी हो सके ला। ई हवा निकले खाती देवाल के ऊपरी हिस्सा में बनावल गइल छोटहन मोखा भा रोशनदान से बड़हन आकार के होले आ आमतौर पर देवाल में आदमी के ऊँचाई के बराबरी पर होले। हालाँकि, भूगोलीय क्षेत्र, जलवायु आ संस्कृति के हिसाब से आ समै के दौर के हिसाब से खिड़की सभ के रूपरंग बनावट आ बनावे के सामान में भारी बिबिधता देखे के मिले ला; कहीं कहीं मकान के पूरा एगो देवलिए जालीदार खिड़की के रूप में हो सके ला।
भोजपुरी में, आमतौर पर पिछवाड़े के या छोट दरवाजा के भी खिड़की कहल जाला।
नोट
<references group="नोट"/>
संघीय समाजवादी फोरम, नेपाल
संघीय समाजबादी फोरम, नेपाल Federal Socialist Forum, Nepal नेपाल के एक राजनीतिक दल हवे। व्यक्तिके आधारभूत आवश्यकता सभ पुरा करेके, लैगिक समानता कायम करेके, स्वतन्त्रता, राष्ट्रियता आ सामाजिक न्याय प्राप्त करेके मधेसी जनअधिकार फोरम नेपालका मुख्य उद्देश्य बा । । यी पार्टी के अध्यक्ष उपेन्द्र यादव ह ।
नियोम
नियोम (अंग्रेजी: NEOM, अरबी: नियूम) सऊदी अरब में एगो प्रस्तावित मेगासिटी बाटे। प्रस्ताव के अनुसार जब ई बिसाल शहर बन के तइयार होखी तब एकर कुल रकबा लगभग 26,500 वर्ग किलोमीटर होखी आ एकर सीमा मिस्र आ जॉर्डन देसन के छुई। एह मेगाशहर (यानी बहुत बिसाल शहर) के आर्थिक क्षेत्र के रूप में बिकसित करे के योजना बा आ ई लाल सागर के उत्तरी छोर पर आ अकाबा के खाड़ी के साथे जुड़ल किनारा तक ले बिस्तार लिहले होखी, ई लोकेशन भी महत्व के बा काहें से कि दुनिया के परसिद्ध जलमार्ग स्वेज नहर इहाँ से कुछे दूर पच्छिम में बा।
संघीय समाजवादी फोरम, नेपाल
इतिहास
मधेसी जनअधिकार फोरम के जन्म गैरसरकारी संस्थाके रुपमे 2054 सालमा भेल रहे । 2054 सालमे उपेन्द्र यादवके नेत्तृवमे विराटनगरमे भेल विभिन्न क्षेत्रक व्यक्तित्व सभ के मिटिंग मे नेपाल के सामाजिक, आर्थिक आ राजनीतिक समस्या मुख्य समस्या रहल कहके सचेत करेवाला कार्यक्रम करेके निष्कर्ष निकालके । वो  मिटिंग से उपेन्द्र यादव के नेतृत्व मे मधेसी जनअधिकार फोरम नेपाल के जन्म भइल।
नियोम
समाचरन के मोताबिक एकरा निर्माण खातिर पहिला ठीका (कांट्रेक्ट) मिलियो चुकल बा। वर्तमान ता'बुक शहर से लगभग 150 किलोमीटर पच्छिम में, लाल सागर के किनारा वाला हिस्सा में राजा लोग के महल आ अउरी शाही भवन सभ एह योजना के सभसे पहिला निर्माण होखिहें।
संघीय समाजवादी फोरम, नेपाल
इतिहास
फोरम के 2060 सालमे विराटनगरमे भेल पहिल महाधिवेशन से नेपाल मे राजतन्त्रके विरोधमे आन्दोलन करेके निर्णय कइला के बाद 2062 साल चैतमा शुरु भेल आन्दोलन मे सफलता पावने रहे तेकर बाद 2063 साल माघ 2 गते मधेश आन्दोलन के शुरुवात करे लागल । आन्दोलन मे उठावल आठ गो माग मे मधेश स्वायत्व राज्यके माग सहित तत्कालिन प्रधानमन्त्री गिरिजाप्रसाद कोइराला नेतृत्वके सरकार साथ 2064 साल फागुन 16 गते आठ गो points पर सहमति कराबे मे सफल भइल। मधेस आन्दोलन के मुख्य उपलब्धि कहि त अन्तरिम संविधान मे संघीयता कहेवाला शब्द प्रवेश पवने ह । जेसकर मुख्य जस मधेसी जनअधिकार फोरम नेपाल के अध्यक्ष उपेन्द्र यादव के जाला ।
यी पार्टी पुनः विभाजन होके मधेशी जन अधिकार फोरम, नेपाल (गणतान्त्रिक) आ मधेशी जन अधिकार फोरम मधेश बनल ह, फलस्वरूप 2070 साल के संविधानसभा चुनाव मे यी पार्टी सातवॉ पार्टी बन गइल जे मे दु गो सिट प्रत्यक्ष आ आठ गो सिट समानुपातिक मे जीत हासिल कइने ह। यी पार्टी संविधान सभा चुनाव 2070मे प्रत्यक्ष तर्फ कुल 206,110 मत प्राप्त कइने रहे आ समानुपातिक तर्फ 214,319 मत प्राप्त कइने रहे ।
बाँका जिला
बाँका जिला बिहार के 38 गो जिला में से एगो ह। ई भागलपुर प्रमंडल के एगो जिला ह। ई बिहार के दक्खिन-पूरबी हिस्सा में पड़े ला आ एकरे पुरुब आ दक्खिन में झारखंड राज्य बाटे।
अलीगढ़ जिला
अलीगढ़ जिला, उत्तर प्रदेश के एगो जिला हऽ।
दुर्गा पूजा
दूर्गा पूजा, जौना के दुर्गोत्सव के नाँव से भी जानल जाला, चाहे शरदोत्सव, पुरा दक्खिनी एशिया में मनावल जाए वाला एगो सालाना हिंदू तिहुआर ह जे में हिन्दू देवी दुर्गा के पूजा कइल जाले। ए में छः दिन के महालय, षष्ठी, महा सप्तमी, महा अष्टमी, महा नवमी आ विजयदशमी के रूप में मनावल जाला। दुर्गा पूजा मनावे के तिथि सब पारम्परिक हिन्दू पतरा की हिसाब से आवे लीं आ ए तिहुआर से जुड़ल कुआर महीना की अँजोर पाख के देवी पक्ष, देवी पखवाड़ा के नाँव से भी जानल जाला।
दुर्गा पूजा के ई पर्व हिन्दू देवी दुर्गा के बुराई के चीन्हा राक्षस महिषासुर पर विजय के रूप में मनावल जाला। एही से दुर्गा पूजा के ई पर्व बुराई पर भलाई के बिजय के रूप में भी मानल जाला।
दुर्गा पूजा भारतीय राज्य असम, बिहार, झारखण्ड, मणिपुर, ओडिशा, त्रिपुरा आ सभसे ढेर पश्चिम बंगाल में व्यापक रूप से मनावल जाला है जहाँ ए समय पांच-दिन के सालाना छुट्टी रहे ले। बंगाली हिंदू आ आसामी हिन्दुअन के बहुलता वाला क्षेत्र जइसे की पश्चिम बंगाल, असम, त्रिपुरा में ई साल के सभसे बड़हन उत्सव मानल जाला। ई ख़ाली हिंदू लोगन के तिउहार ना हवे बलुक ई बंगाली हिन्दू समाज में सामाजिक-सांस्कृतिक रूप से सबसे महत्व वाला तिहुआर भी हवे। पश्चिमी भारत के अलावा दुर्गा पूजा के उत्सव दिल्ली, उत्तर प्रदेश, महाराष्ट्र, गुजरात, पंजाब, कश्मीर, आन्ध्र प्रदेश, कर्नाटक आ केरल में भी मनावल जाला। दुर्गा पूजा के तिहवार 91% हिन्दू आबादी वाले नेपाल आ 8% हिन्दू आबादी वाले बांग्लादेश में भी एगो बड़ परब के रूप में मनावल जाला। वर्तमान में विभिन्न प्रवासी आसामी आ बंगाली सांस्कृतिक संगठन, संयुक्त राज्य अमेरीका, कनाडा, यूनाइटेड किंगडम, ऑस्ट्रेलिया, जर्मनी, फ्रांस, नीदरलैण्ड, सिंगापुर आ कुवैत सहित अलग-अलग देसवन में भी धूमधाम से ई तिहवार मनावे ला लोग। साल 2006 में ब्रिटिश संग्रहालय में एगो बिसाल दुर्गापूजा के उत्सव के आयोजन भइल रहे।
दुर्गा पूजा के परचार आ एकर परसिद्धि ब्रिटिश राज में बंगाल आ भूतपूर्व असाम में धीरे-धीरे बढ़ल। हिन्दू सुधारक लोग दुर्गा के भारत में एगो नया पहिचान दिहल आ एकरा के भारतीय स्वतंत्रता आंदोलन के चीन्हा भी बनावल।
नाँव
बंगाल, आसम, ओडिशा में दुर्गा पूजा के अकालबोधन ("दुर्गा के असामयिक जागरण"), शरदियो पुजो ("शरत्कालीन पूजा"), शरोदोत्सब (শারদোৎসব ("पतझड़ का उत्सव"), महा पूजो ("महा पूजा"), मायेर पुजो ("माँ की पूजा") या खाली पूजा यापुजो भी कहल जाला। पूर्वी बंगाल (बांग्लादेश) में, दुर्गा पूजा के भगवती पूजा के रूप में भी मनावल जाला। एकरा के पश्चिम बंगाल, बिहार, असम, ओडिशा, दिल्ली आ मध्य प्रदेश में दुर्गा पूजा भी कहल जाला।
पच्छिम बंगाल में दुर्गा पूजा
पतझड़ (जाड़ा के सुरुआत) के समय दुर्गा के पूजा बंगाल में सबसे बड़हन हिन्दू पर्व ह। दुर्गा पूजा नेपाल आ भूटान में भी स्थानीय परम्परा अउरी बिबिध रूप की साथे मनावल जाला। पूजा के अरथ हवे "आराधना" अउरी दुर्गा पूजा बंगाली पंचांग के छठवाँ महीना कुआर (अश्विन) में बढ़त चान की छठवीं तिथि से दसिमी ले मनावल जाला। हालाँकि, कबो-कब, सौर माह में आ चन्द्रमाह में अंतर होखला पर ई बाद वाले महीना कातिक में भी मनावल जाला। ग्रेगोरी कैलेण्डर की हिसाब से ई तिहवार के तिथि कुल सितंबर आ अक्टूबर महीना में पड़े लीं।
दि डार्क टावर (2017 फिलिम)
दि डार्क टावर (The Dark Tower) 2017 में आइल अमेरिकी साइंस फिक्शन फिलिम बा जेकर डाइरेक्टर निकोलाज आर्सेल बाने। फिलिम स्टीफेन किंग के एही नाँव के सीरीज के आगे बढ़ावे वाला हिस्सा ह। एह फिलिम में इदरीस एल्बा आ रोलैंड डेस्चेन मुख्य भूमिका में बा लोग।
अलकनंदा
अलकनंदा भारत के उत्तराखंड राज्य में बहे वाली एगो हिमालयी नदी हिया जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परम्पारा में भागीरथी के गंगा के मुख्य सोता मानल जाला बाकी जलबिज्ञानी लोग अलकनंदा के मुख्य धारा माने लें काहे से की ई भागीरथी ले ढेर लमहर बा।
अलकनंदा आ भागीरथी के संगम देवप्रयाग में होला। एही संगम के बाद नदी के नाँव गंगा हो जाला।
हिंदू लोग के एगो प्रमुख तीर्थ बद्री धाम अलकनंदा के लगे बाटे।
हिंदी मीडियम (फिलिम)
हिंदी मीडियम एक ठो भारतीय हिंदी फिलिम बाटे जवना के लेखक जीनत लखानी आ डाइरेक्टर साकेत चौधरी बा लोग। फिलिम में मुख्य भूमिका में इरफ़ान खान आ सबा क़मर बा लोग। ई फिलिम, एक ठो मलयालम फिलिम के रीमेक हवे जवन कि खुद एगो बंगाली फिलिम के रीमेक रहल।
फिलिम पहिले 12 मई 2017 के रिलीज होखे वाली रहल बाकी कुछ कारन से 19 मई 2017 के रिलीज भइल।
कहानी
फिलिम के कहानी एक ठो आम परिवार के ऊपर बा जेह में लड़िकन के महतारी-बाप लोग मेट्रो-शहर में बढ़ियाँ इस्कूल में दाखिला करवावे खातिर परेशान बा। ई ओह लोग खातिर आँख खोले वाला बा जे लोग सोचे ला कि अंग्रेजी भाषा में हर चीज में सफलता के चाभी छिपल बा।
समाज के अन्य पहलू भी देखावल गइल बा जहाँ गरीब आदमी आ ओकर बाल-बच्चा लोग अपने में मगन बा आ एक दुसरे के साथ सुख-दुःख साझा क के एक दुसरा के ख्याल रखत बा जबकि धनी परिवार के लड़िकन के खाली इहे सिखावल जाला कि ई बिचार गरीब लोग के साथ सहानुभूति देखावे ले सीमित बा।
फिलिम एह संदेस के साथ ख़त्म होले कि पढ़ाई आ शिक्षा के मूल मकसद बढ़ियाँ ब्यक्ति के निर्माण कइल हवे।
रिलीज
19 मई 2017 के ई फिलिम पूरा दुनिया में रिलीज भइल। हिंदी मीडियम के गुजरात में 'टैक्स फ्री' कइल गइल आ साथे-साथ महाराष्ट्र में भी।
बिबाद
नंदिता रॉय आ शिबोप्रसाद मुखर्जी के 2014 में रिलीज भइल बंगाली फिलिम रामधनु के साथ एह फिलिम के बहुत समानता बाटे।
साउंडट्रैक
फिलिम क संगीत सचिन-जिगर द्वारा दिहल गइल बा आ गीत लिखे के काम प्रिया सरैया आ कुमार के बा। अमर मोहिले एह में बैकग्राउंड स्कोर दिहले बाने। पूरा म्यूजिक के रिलीज 21 अप्रैल 2017 के भइल। पूरा फिलिम में पाँच गो गाना बाड़ें। The music rights are acquired by T-Series.
दुर्गा
दुर्गा (संस्कृत: दुर्गा, अरथ:"जे के जीतल न जा सके" ) हिंदू धर्म में एगो देवी हई जे शक्ति के रूप मानल गइल हई। शाक्त शाखा के लोग दुर्गा के सृष्टि के रचना, पालन आ बिनास तीनों के मूल शक्ति की रूम में पूजे ला। कथा की मोताबिक महिषासुर के मारे खातिर ब्रम्हा, विष्णु, शिव, आ अउरी सगरी देवता लोगन के शक्ति मिल के एगो देवी के रूप लिहलस जिनका के दुर्गा या महिषासुरमर्दिनी कहल जाला। कथा में इहो बर्णन मिलेला की जब-जब खराब ताकतन के धरती पर उत्पत्ती होखेला तब देवी कौनों रूप धारण कइ के अवतार लेली।
पंचेत
पंचेत भारत के झारखंड राज्य में एक ठो कसबा बाटे।
नागवासुकी मंदिर, इलाहाबाद
नागवासुकी मंदिर भा नाग बासुकी मन्दिर इलाहाबाद में मौजूद एक ठो हिंदू मंदिर बाटे। ई मंदिर संगम के लग्गे महल्ला दारागंज के उत्तरी छोर पर बाटे। अहिजा के गरभगृह में रखल नाग नागिन के मुरती 10वीं सदी के बतावल जाले। एह प्राचीन मंदिर के निर्माण वेशर शैली मे भइल बा। नागपंचमी के दिने इहँवा बिसाल मेला लागे ला।
कथा आ पुराण में
नागवासुकी के बिबरन पद्म पुराण आ श्रीमद्भागवत में मिले ला। कथा के मोताबिक समुंद्र-मंथन के समय वासुकी नाग के रसरी के रूप में इस्तेमाल कइल गइल रहल जेकरे कारन उनके शरीर में सुमेरु परबत से रगड़ के चलते जलन पैदा भइल, मंदराचल परबत पर निवास के बादो जलन ना ठीक होखे पर भगवान विष्णु के सलाह पर वासुकी प्रयाग आ के सरस्वती के जल पी के कुछ दिन बिश्राम कइलें तब ई जलन नीक भइल।
दुसरे कथा के अनुसार गंगा जब आकाश से जमीन पर उतरली तब तेज बहाव के चलते उनके पानी पाताल ले पहुँच गइल आ नागवासुकी के फन पर परल जेकरे चलते भोगातीर्थ बनल, नागवासुकी के प्रयाग आगमन पर ई तीरथ इहाँ आ गइल। वर्तमान में मंदिर के पच्छिम ओर के हिस्सा के भोगतीर्थ मानल जाला।
इतिहास में
अइसन बिबरन बतावल जाला कि मंदिर के जीर्णोद्धार नागपुर के राजा श्रीधर भोंसले द्वारा करावल गइल रहे। इहो कथा बतावल जाले की औरंगजेब इहाँ आ के मंदिर में मूर्ती पर तलवार चलवलें जब नागवासुकी के भब्य रूप में मूर्ती के देख के बेहोस हो गइलेन।
हरीकेन इरमा
इरमा हरीकेन (Hurricane Irma) एगो बहुत पावरफुल उष्णकटिबंधी चक्रवात बा जे अटलांटिक महासागर के कैरीबियन इलाका में लीवर्ड दीप, आ प्यूर्टो रिको, क्यूबा आ फ्लोरिडा के आपना जद में लिहले बा। साफिर-सिम्पसन पैमाना पर एकरा के श्रेणी 5 के चक्रवात बतावल जा रहल बा जेकर मतलब बा की ई बहुत भारी नुकसान पहुँचावे में सक्षम तूफ़ान बा।
30 अगस्त के, केप वर्डे के लग्गे, ई एगो उष्णकटिबंधी तरंग से तूफान के रूप लिहलस जबकि ई तरंग दू दिन पहिले अफिरका के किनारा से सुरू भइल रहे। वर्तमान खबर के मोताबिक ई अटलांटिक महासागर में अब तक के रिकार्ड कइल गइल सभसे शक्तिशाली तूफ़ान बा आ एकर साइज लगभग फ्रांस के बरोबर बा। लगातार हवा बहाव (सस्टेंड विंड) के सभसे ढेर तेजी अनुसार ई 2005 में आइल हरीकेन विल्मा के बाद दुसरा सभसे पावरफुल, आ हवादाब के कमी के मामिला में 2007 में आइल हरीकेन डीन के बाद सभसे शक्तिशाली तूफ़ान बतावल जा रहल बा। अबतक के रिकार्ड में इरमा अइसन पहिला श्रेणी 5 के तूफान बा जे उत्तरी लीवर्ड दीप के अपना जद में लिहले होखे। ई एगो टिपीकल केप वर्डे हरीकेन बा   जवन की साल 2017 के अटलांटिक हरीकेन सीजन के नउवाँ तूफान बा जेके नाँव दिहल गइल होखे, चउथा हरीकेन बा, आ दुसरा भयानक हरीकेन बाटे।   टिपीकल, यानी की अपने तरह के प्रकार के सभसे सामान्य लच्छन वाला, प्रकार में बिना कौनों अपवाद के स्थिति वाला, केप वर्डे हरीकेन, अटलांटिक महासागर में अफिरका के पच्छिमी किनारा से सुरू होखे वाली उष्णकटिबंधी तरंग के रूप में होलें आ केप वर्डे ले चहुँप के ई चक्रवात के रूप धारण का लेलें जिनहन के एह इलाका में हरीकेन कहल जाला, आ ई वेस्ट इंडीज आ कैरेबियन दीप सभ के ऊपर होत, अमेरिका के फ्लोरिडा किनारा से टकराव करे लें।
एलिफैंट्स ट्रंक नेबुला
एलिफैंट्स ट्रंक नेबुला (Elephant's Trunk Nebula; अरथ: हाथी के सूँढ़ नेबुला) पृथ्वी से लगभग 2,400 प्रकाश साल दूर सेफियस नक्षत्रमंडल में स्थित बहुत बड़ आयनित गैस क्षेत्र आइसी 1396 के भीतर इंटरस्टेलर गैस आ धूल के एकट्ठा समूह हवे। इहाँ देखावल गइल नेबुला के टुकड़ा गहिरा, घन गोलाकार आइसी 1396ए हवे; आमतौर पर एकरा के एलिफैंट्स ट्रंक नेबुला कहल जाला काहें से कि ई लउके वाला प्रकाश तरंग दैर्ध्य पर लउके ला, जहाँ एगो गहिराह पैच होला जेकर रिम चमकदार, घुमावदार होला। चमकदार रिम घन बादर के सतह हवे जेकरा के बहुत चमकदार, बिसाल तारा (HD 206267) द्वारा रोशन आ आयनित कइल जा रहल बा जे आइसी 1396A के ठीक पूरब में बा। (देखावल गइल स्पिट्जर स्पेस टेलीस्कोप के दृश्य में ई बिसाल तारा फोटो के किनारे के ठीक बाईं ओर बा। ) पूरा आइसी 1396 क्षेत्र के आयनीकरण एह बिसाल तारा से होला, सिवाय घन गोलाकार बॉडी सभ के जे तारा के कठोर पराबैंगनी किरण से खुद के बचा सके लें।
हरीकेन इरमा
जब इरमा हरीकेन के रूप लिहलस, एकरा 24 घंटा के भितरे, अनुकूल दसा पा के ई श्रेणी 2 के हरीकेन हो गइल। कुछ समय के बाद ई एगो प्रमुख हरीकेन बन गइल जब ई श्रेणी 3 के हरीकेन के रूप ले लिहलस। हालाँकि, एकरे बाद एह में हवा के बहाव में कुछ उतार-चढ़ाव देखल गइल, 5 सितंबर के ई श्रेणी 5 के हरीकेन बन गइल आ भयावह हो गइल। एकरे बाद एह में लगातार बहे वाली सभसे तेज हवा के बेग 185 मील प्रति घंटा (295 किमी/घं) आ एकरा सेंटर में सभसे निचला हवादाब 914 mbar दर्ज कइल गइल। एह आधार पर ई 1970 के हरीकेन एलेन के बाद सभसे तेज हवा बहाव वाला हरीकेन बा। कैरेबियन के इलाका से बाहर, मुख्य अटलांटिक बेसिन में ई अबतक के सभसे तेज हरीकेन बतावल जा रहल बा आ साल 2017 में पूरा दुनिया में आइल चक्रवात सभ में भी अब तक ले के सभसे तेज चक्रवात बा।
पनामा
पनामा मध्य अमेरिका क एगो देस हवे। ई पनामा नहर खातिर जानल जाला। एकर राजधानी पनामा सिटी बाटे।
हरीकेन इरमा
ई तुफान अब तक ले, बारबूडा, सेंट बार्थेलेमी, सेंट मार्टिन, एंग्विला आ वर्जिन दीप में भारी तबाही मचा चुकल बा। उत्तरी लीवर्ड दीप से टकराये वाला ई सभसे ताकतवर तुफान रहल आ एह इलाका में आवे वाला तुफान सभ में भी सभसे भयानक साबित भइल बा। 7 सितंबर के यूटीसी समय अनुसार दुपहरिया ले एकरे कारन कम से कम 10 लोग के जान जा चुकल बा।
मौसमबिज्ञानी समयरेख
पच्छिमी अफिरका के किनारा से पैदा भइल उष्णकटिबंधी लहर के अमेरिकी नेशनल हरीकेन सेंटर (NHC) 26 अगस्त से मॉनिटर करे सुरू कइलस। 27 तारीख के ई लहर महादीप के किनारा से समुंद्र में बढ़ल। अगिला दू दिन के दौरान, एह लहर के साथ चले वाला बौछार आ झंझावात के सिस्टम साफ-साफ तरीका से ब्यवस्थित तुफान के रूप ले लिहलस। 29 अगस्त के जब ई केप वर्डे के ठीक दक्खिन ओर से गुजरल, स्पष्ट रूप से कम दबाव वाला क्षेत्र बन चुकल रहे आ एनएचसी द्वारा ई घोषणा कइल गइल की अगर अउरी ब्यवस्थित रूप लेई तब ई उष्णकटिबंधी चक्रवात के रूप ले ली।
एलिफैंट्स ट्रंक नेबुला
एलिफैंट्स ट्रंक नेबुला के अब तारा के निर्माण के जगह मानल जाला, एह में कई गो बहुत छोट (100,000 साल से कम उमिर के) तारा बाड़ें जिनहन के खोज 2003 में इन्फ्रारेड इमेज में भइल। दू गो पुरान (लेकिन अबहिन छोट, एक दू लाख साल के, तारा सभ के मानक के हिसाब से, जे अरबों साल ले जिए लें) तारा सभ ग्लोबुल के सिर में एगो छोट, गोलाकार गुहा में मौजूद बाड़ें। एह युवा तारा सभ के हवा से हो सके ला कि गुहा खाली हो गइल होखे।
रूमी
जलालुद्दीन मुहम्मद रूमी या जलालुद्दीन मुहम्मद बाल्खी भा रूमी की नाँव से परसिद्ध ई फारस (ईरान) के कवि रहलें जिनके उनकी लिखल मसनवी, रुबाई खातिर जानल जाला। रूमी पुरा दुनिया में परसिद्ध कवि हवें।
एलिफैंट्स ट्रंक नेबुला
बादर के रिम के आयनित आ संकुचित करे वाला बिसाल तारा से आवे वाला रोशनी के मिल के क्रिया आ केंद्र से बाहर के ओर गैस के शिफ्ट करे वाली युवा तारा सभ के हवा के मिल के एलिफैंट्स ट्रंक नेबुला में बहुत ढेर मात्रा में संपीडन (कंप्रेसन) पैदा करे ला। एह दबाव से प्रोटोस्टार के वर्तमान पीढ़ी के शुरुआत हो रहल बा।
नाथु ला
नाथु ला (अरथ: नाथु दर्रा) भारतीय राज्य सिक्किम में, हिमालय परबत श्रेणी के एगो दर्रा बा। ई भारत आ तिब्बत होखत चीन के बीचा में संपर्क के इतिहासी रस्ता रहल हवे आ अब्बो महत्व के दर्रा बा। ई पुराना सिल्क रोड के हिस्सा हवे।
मुंगेर जिला
मुंगेर जिला बिहार के 38 गो जिला में से एगो ह। ई मुंगेर प्रमंडल के एगो जिला आ मुख्यालय ह।
उन्नाव जिला
उन्नाव जिला पश्चिमी उत्तर प्रदेश क एगो जिला हवे। ई लखनऊ मंडल में आवे ला आ एकर मुख्यालय उन्नाव शहर हवे।
फेज (पदार्थ)
भौतिक बिज्ञान सभ में, फेज (Phase) कौनों स्पेस के क्षेत्र (थर्मोडाइनैमिक सिस्टम) होला, अइसन क्षेत्र जेकरे भीतर कौनों पदार्थ के सगरी भौतिक लच्छन लगभग एक्के नियर रहे लें। यानी ई स्पेस के अलग-अलग रीजन होला जेह में कौनों पदार्थ के सगरी भौतिक प्रॉपर्टी यूनिफार्म रहे लीं।
कभी कभार फेज शब्द के इस्तेमाल पदार्थ के अवस्था (स्टेट ऑफ मैटर) खाती भी कइल जाला।
व्हाइट हाउस
वाइट हाउस (White House) अमेरिका के राष्ट्रपति के आधिकारिक निवास आ मुख्य कार्यस्थल बाटे। ई वाशिंगटन, डीसी शहर में उत्तर पच्छिमी वाशिंगटन, डीसी में बाटे आ इहाँ के पता 1600 पेन्सिलवेनिया एवेन्यू हवे। 1800 में जब जॉन एडम्स इहाँ रहे शुरू कइलेन ओकरे बाद से सभ अमेरिकी राष्ट्रपति लोगन के निवास एहिजे रहल बा।
एकर डिजाइन बनावे वाला आर्किटेक्ट आयरलैंड में जनमल जेम्स होबन रहलें। होबन एकर डिजाइन डब्लिन में मौजूद लेइनस्टर हाउस के आधार पर बनवलें जहाँ आजकाल आयरलैंड के संसद बाटे। निर्माण के काम 1792 से 1800 ले चलल आ ई एक्विया क्रीक बलुआ पाथर से बनावल गइल हवे जेकरा के सफेद पेंट कइल गइल हा। 1801 में थॉमस जेफ़रसन जब इहाँ रहे अइलें, बेंजामिन हेनरी लात्रोव नाँव के आर्किटेक्ट के मदद से एह में कुछ बदलाव करववलें जेकरा से नेंव आ स्टोर वाला हिस्सा तोपा गइल। 1814 में ई भवन ब्रिटिश सेना द्वारा जरा दिहल गइल रहे हालाँकि, तुरंते मरम्मत के काम शुरू भइल आ जेम्स मुनरो 1817 में इहाँ रहे शुरू कइलें जब अभिन एकर मरम्मत पूरा ना भइल रहे। 1824 में एकर दक्खिनी गोलाकार पोर्टिको बनल आ 1829 में उत्तर ओर के पोर्टिको बनल।
कैनियन
कैनियन (Canyon) भा गॉर्ज (Gorge) एक किस्म के घाटी होला जेकर दुन्नो ओर के ढाल लगभग खड़ा ढाल होलें आ चौड़ाई के अनुपात में गहिराई बहुत ढेर होला। इनहन के गहिरी घाटी, तंग घाटी भा सँकरी घाटी कहल जा सके ला। प्रमुख रूप से अइसन घाटी सभ के निर्माण अपरदन (जमीन कटाव) द्वारा होला जब नदी भा जलधारा घाटी के गहिरा तेजी से करे आ साइड के ढाल के कटाव ओतना तेजी से न होखे।
मौसम बिज्ञान
मौसम बिज्ञान एगो अइसन बिज्ञान हवे जेवना में मौसम आ एह से जुड़ल चीजन क पढ़ाई आ खोज कइल जाला।
मौसम (अंग्रेजी: Weather) कौनो अस्थान पर ओ समय की वायुमण्डल की दशा के बतावेला। वायुमण्डलीय दशा में तापमान, बरखा, हवा में नमी, हवा क चाल आ दिशा वगैरह चीज के गिनल जाला आ मौसम की बारे में बतावत घरी इनहने क वर्णन कइल जाला।
केदारनाथ मंदिर
केदारनाथ मंदिर भारत के उत्तराखंड राज्य में केदारनाथ में मौजूद एक ठो प्रसिद्द शिव मंदिर बा आ हिंदू धर्म के माने वाला लोग खातिर एगो तीरथ बाटे। इहाँ शिव के पूजा केदारेश्वर (केदार खण्ड के स्वामी) के रूप में होले।
पद्म सम्मान
पद्म सम्मान भारत के सभसे बड़हन सम्मान में गिनल जाला। ई नागरिक सम्मान हवे आ एकरी अन्दर तीन गो सम्मान दिहल जालें पद्म विभूषण, पद्म भूषण आ पद्म श्री।
ईश्वरपुर
ईश्वरपुर नगरपालिका नेपाल के प्रदेश संख्या २ के सर्लाही जिला में एगो नगरपालिका बा। नेपाल के नया बिभाजन में पहले के ईश्वरपुर में कलिंजोरर आ गौरीशंकर गाविस सभ के मिला के एह नगरपालिका के अस्थापना भइल बा। एह नगरपालिका के कुल जनसंख्या ५९,९८६ बाटे।
बेगूसराय जिला
बेगुसराय जिला बिहार के 38 गो जिला में से एगो ह। ई मुंगेर प्रमंडल के एगो जिला ह।
परातडीह
परातडीह भारत के झारखंड राज्य में एक ठो कसबा बाटे।
शंकर विमान मंडप
शंकर विमान मंडपम् इलाहाबाद में संगम के पास एक ठो हिंदू मंदिर बाटे। 130 फीट ऊँच आ द्रविड़ शैली में बनल ई मंदिर के निर्माण कांची कामकोटि पीठ के शंकराचार्य चन्द्रशेखरेन्द्र सरस्वती के पहल पर बनावल गइल आ सन् 1986 में शंकराचार्य जयेंद्र सरस्वती एकर उद्घाटन कइलें। 16 गो बिसाल खम्हा पर बनल तीन मंजिल के इमारत वाला एह मंदिर में देवी कामाक्षी, भगवान बालाजी, कुमारिल भट्ट, जगतगुरु शंकराचार्य के मूर्ती के अलावा 108 शिवलिंग स्थापित बाटें। मंदिर के निर्माण में 16 बरिस के समय लागल रहल।
एक्रोटेल्म
एक्रोटेल्म (Acrotelm) कौनों पीट बॉग, जेवना के डिस्टर्ब न कइल गइल होखे, के दू गो में से एक ठो परत के कहल जाला। ई परत कैटोटेल्म के ऊपर होले। इन्हन के बीच के सीमा एगो ट्रांजिशन ज़ोन होले। निचली परत कैटोटेल्म में मुर्दा जीविय पदार्थ होलें जबकि ऊपरी परत एक्रोटेल्म में जिंदा पौधा के अवशेष पावल जाला। अकसरहा दुनों परत के बीच के ट्रांजिशन ज़ोन इलाका के जलस्तर (water table) के साथ मैच करे ला। Fluctuations in water table in a peat bog occur within the acrotelm, and hence conditions may vary from aerobic to anaerobic with time.
पोर्तो रिको
ई अमेरिका के अनइनकार्पोरेटेड टेरिटरी में आवेला, मतलब की इहाँ अमेरिका के नियंत्रण बा बाकी ई अमेरिका के हिस्सा के रूप में सामिल (इनकार्पोरेटेड) नइखे। अइसन इलाका सभ पर अमेरिका के संबिधान पूरा तरीका से लागू ना होला।
पोर्टो रिको में स्पेनिश आ अंग्रेजी मुख्य भाषा बाड़ी आ स्पेनिश ढेर परभावी भाषा हवे।
पटना
पटना (कैथी: 𑂣𑂗𑂢𑂰) भारत में बिहार प्रान्त क राजधानी ह। पटना क प्राचीन नाँव पाटलिपुत्र रहे। आधुनिक पटना दुनिया की कुछ अइसन गिनल-चुनल प्रचीन नगरन में से बा जेवन बहुत प्राचीन काल से आज ले आबाद बाड़ें। अपने आप में ए शहर क बहुत इतिहासी महत्व बाटे।
मेगस्थनीज (३५० ईपू-२९० ईपू) अपनी भारत भ्रमण की बाद लिखल पुस्तक इंडिका में ए नगर क उल्लेख पलिबोथ्रा (पाटलिपुत्र) की रूप में कइलें जेवन गंगा अउरी अरेन्नोवास (सोनभद्र-हिरण्यवाह) की संगम पर बसल रहे। ओ पुस्तक की आकलन की हिसाब से प्राचीन पटना (पलिबोथा) 9 मील (14.5 कि.मी.) लम्बा तथा 1.75 मील (2.8 कि.मी.) चौड़ा रहल होई।
आधुनिक पटना बिहार राज्य क राजधानी ह आ गंगा नदी की दक्षिणी किनारा पर अवस्थित बा। सोलह लाख (16,00,000) से अधिक आवादी वाला ई शहर, लगभग 15 कि.मी. लम्बा आ 7 कि.मी. चौड़ा बाटे।
प्राचीन बौद्ध आ जैन तीर्थस्थल वैशाली, राजगीर या राजगृह, नालन्दा, बोधगया अउरी पावापुरी पटना शहर की आसे-पास बाड़ें। पटना सिक्ख लोगन खातिर पवित्र अस्थान हवे। सिक्ख लोगन क 10वें आ अंतिम गुरु गुरू गोबिंद सिंह क जन्म एहिजा भइल रहे| हर बरिस देश-विदेश से लाखन गो सिक्ख श्रद्धालु पटना में हरमंदिर साहब क दर्शन करे आवेला लोग आ मत्था टेकेला लोग।
एतिहासिक आ प्रशासनिक महत्व की अलावा पटना शिक्षा आ चिकित्सा क भी प्रमुख केंद्र हवे। देवारिन से घिरल नगर क पुराना क्षेत्र, जेवना के पटना सिटी कहल जाला अगो प्रमुख वाणिज्यिक केन्द्र हवे।
2009 में वर्ल्ड बैंक पटना के भारत में नया व्यवसाय कइले की मामला में­ दिल्ली की बाद एके नंबर 2 देले रहे।
ए शहर क नांव वक्त गुजरले की साथ बदल गइल। ई भारत क प्राचीन शहरन में से एगो ह, पटना की आधुनिक नांव की साथ कईगो किवंदती जुडल बा, जैसे की,
मौर्यकाल
मेगास्थिनस एगो ग्रीक इतिहासकार जवन की चन्द्रगुप्त मौर्य की दरबार में राजदूत रहे, ए शहर क एगो प्राचीन विवरण दिहले बा। उ लिखेला की ई शहर गंगा आ सोनभद्र की संगम तट प बसल रहे, आ 14 किमी लम्बा आ 2.82 किमी चौड़ा रहे। मेगास्थिनस ए शहर के भारत की सफलतम समय में धरती क एगो महान शहर बतवले रहे। बाद में इ शहर शुंगा समुदाय की हाथ में गइल जे पाटलिपुत्र प 100 वरस ले राज कईने।
गुप्ता आ मुग़ल काल
मध्यकाल में पठान सम्राट शेरशाह सूरी क राज इतिहास में यादगार मनाला, ए समय में पटना क ख़ूब विकास भइल।
ब्रिटिश काल
17वीं सदी में पटना अन्तर्राष्ट्रीय व्यापार क केंद्र बन गइल रहे।1620 में अंग्रेज़ी ईस्ट इंडिया कम्पनी कैलिको और रेशम क व्यापार करे खातिर पटना में एगो कारखाना स्थापित कईलस। बहुत जल्द ई शोरा क व्यापार केंद्र बन गइल रहे।
1912 में बंगाल विभाजन की समय, पटना बिहार और उड़ीसा में ब्रिटीश राज क राजधानी बनल।
भारत क आजादी आन्दोलन
आजादी आन्दोलन में पटना क लोग बहुत अधिक संख्या में भाग लिहलें। एमें सबसे ज्यादा स्मरणीय चम्पारण और 1942 भारत छोड़ो आन्दोलन रहल। ई शहर कईगो राष्टीय नेता दिहलस, जैसे की स्वामी सहजानंद सरस्वती, पहिला राष्ट्रपति डॉ. राजेन्द्रप्रसाद, लोकनायक जयप्रकाश नारायण वगैरह।
आजादी की बाद
1947 में भारत की आजादी की बाद पटना बिहार क राजधानी बनल रहल, यहाँ तक की सन 2000 में झारखंड बिहार से अलग होके अलग राज्य बन गइल तबो भी।
शिक्षा
पटना कॉलेज
नोट
<references group="नोट"/>
टाम क्रूज
टॉम क्रूज़ (Thomas Cruise Mapother IV, जनम 3 जुलाई 1962), एगो अमेरिकी एक्टर आ प्रोड्यूसर बाने। इनके तीन बेर एकेडमी अवार्ड खाती नामांकन भइल बा आ तीन गो गोल्डन ग्लोब अवार्ड जितले बाने। क्रूज 19 बरिस के उमिर में फिलिम एंडलेस लव से आपन कैरियर के सुरुआत कइलेन।
1996 से क्रूज के मिशन इंपासिबल फिलिम सीरीज में ईथन हंट के किरदार खाती जानल जाला, एह सिरीज के सभसे नया फिलिम मिशन इंपासिबल - रोग नेशन साल 2015 में रिलीज भइल रहे।
साल 2012 में क्रूज हॉलीवुड के सभसे ढेर कमाई करे वाला एक्टर रहलें। इनके सोरह गो फिलिम अमेरिका में $10 करोड़ से ढेर के कमाई आ तेईस गो फिलिम सभ पूरा दुनिया में $20 करोड़ से ढेर के कमाई क चुकल बाड़ी स। सितंबर 2017 ले क्रूज के फिलिम अमेरिका आ कनाडा के बाक्स ऑफिस पर $3.7 बिलियन आ दुनिया भर में $9.0 बिलियन से ढेर के कमाई क चुकल बाड़ी स, एह तरीका से क्रूज अमेरिका के आठवाँ सभसे कमाऊ आ दुनिया के कुछ सभसे ढेर कमाऊ एक्टर लोग में शामिल बाने।
साल 1990 में आइल फिलिम बॉर्न ऑन दि फोर्थ ऑफ जुलाई में बेस्ट परफार्मेंस खाती; 1997 में जेरी मैगुरी में बेस्ट परफार्मेंस एक्टर; आ 2000 में मैग्नोलिया खाती सपोर्टिंग रोल में बेस्ट परफार्मेंस खाती इनके गोल्डन ग्लोब अवार्ड मिलल। साल 2002 में इनके वनीला स्काई फिलिम खाती सैटर्न अवार्ड फॉर बेस्ट एक्टर मिलल। 2003 में इनकर फिलिम लास्ट समुराई के अमेरिकी फिलिम इंस्टीट्यूट के मूवी ऑफ दि इयर अवार्ड मिलल। एही साल, माइनारिटी रिपोर्ट खाती इनके एंपायर अवार्ड फॉर दि बेस्ट एक्टर भी मिलल।
रोग
रोग भा बेमारी शरीर के कौनों छोट हिस्सा भा पूरा शरीर में, भौतिक बनावट भा शरीर के कामकाज के प्रक्रिया सभ में पैदा होखे वाला असामान्य स्थिति हवे (जवना में बाहरी चोट वगैरह के ना सामिल कइल जाला) आ जेकरा कारण कुछ खास लच्छन भा परेशानी, शरीर के बिकास रुकल या अउरी तरह के समस्या पैदा हो सके ला। रोग या बेमारी असमय मौत के कारण भी बन सके ला। रोग, कौनों परानी (मनुष्य आ मनुष्य के अलावा कौनों जानवर) भा पेड़-पौधा सभ में भी हो सके ला।
आमतौर पर रोग आ सेहत दुनों एकही साथ परिभाषित कइल जालें, शारीर में रोग न रहे आ शरीर के सभ प्रक्रिया बढ़ियाँ से चलत रहे के स्थिति के सेहत भा स्वास्थ्य कहल जाला आ एकरे बिपरीत स्थिति के रोग के स्थिति कहल जाला। बेमारी भा रोग के खाती एगो अउरी शब्द अंग्रेजी में इस्तेमाल होला - मेडिकल कंडीशन जे बेमारी के लक्षण पर निर्भर ब्याख्या हवे - शरीर में अइसन असामान्य दशा के लक्षण बाहरी चीजन (जइसे कौनों बैक्टीरिया, वाइरस वगैरह, जिनहन के पैथोजेन कहल जाला आ एकरे अध्ययन के पैथोलॉजी कहल जाला) के कारण भी हो सके ला, शरीर के अंदरूनी रक्षातंत्र (इम्यून सिस्टम) के कमजोरी, या फिर बाहरी सामान्य चीजन के प्रति जरूरत से ज्यादा संबेदनशील होखे के कारण भी हो सके ला।
जेकरा कौनों रोग भइल होखे ओह ब्यक्ति के रोगी कहल जाला आ रोग के इलाज करे वाला के बैद, हकीम भा डाक्टर कहल जाला।
जमुई जिला
जमुई जिला बिहार के 38 गो जिला में से एगो ह। ई मुंगेर प्रमंडल के एगो जिला ह।
मिर्जापुर
मिर्जापुर (Mirzapur) भारत के उत्तर प्रदेश राज्य में, दक्खिनी-पूरबी हिस्सा में एक ठो शहर बा। शहर गंगा नदी के दाहिने तीरे पर बसल बा आ एकरे आसपास पहाड़ी इलाका बाटे। एह पहाड़ी सभ पर कई गो मंदिर आ गुफा बाड़ीं जे हिंदू लोग पबित्र माने ला आ इहाँ पूजा-पाठ आ दर्शन करे आवे ला। इन्हना में सभसे परसिद्ध विंध्यवासिनी देवी के मंदिर बा के मिर्जापुर सहर से कुछे दूरी पर विंध्याचल में बाटे। कबो-कबो एह दुनों जगह के मिला के मिर्जापुर-बिंध्याचल के सड़मेंड़ एकही नाँव से भी जानल जाला।
मिर्जापुर शहर दिल्ली आ कलकत्ता दुनों से लगभग 650 किलोमीटर के दूरी पर बा; इलाहाबाद से ई लगभग 87 किलोमीटर पुरुब ओर आ बनारस से करीबन 67 किलोमीटर पच्छिम (तनिका दखिनाहुत) पड़े ला।
पत्थरडीह
पत्थरडीह भारत के झारखंड राज्य में एक ठो कसबा बाटे।
बिजली
बिजली (अंग्रेजी: Electricity; उच्चारण: इलेक्ट्रिसिटी) भौतिक दुनिया में घटित होखे वाला कई चीजन के कहल जाला जिनहन के संबंध इलेक्ट्रिक चार्ज से होखे; जइसे आसमानी बिजली जेह में बादर सभ में इलेक्ट्रिक चार्ज रिलीज होला, ऊर्जा के स्रोत के रूप में इस्तेमाल होखे वाली बिजली वगैरह। बिजली आ चुंबकता के पहिले अलग-अलग चीज मानल जाय बाकी मैक्सवेल के इक्वेशन के बिकास के बाद से इनहन के एकही भौतिक घटना के रूप में देखल जाला।
सियान ब्रुक
सियान ब्रुक (जनम 1980) एगो ब्रिटिश ऐक्ट्रेस बाड़ी, इनके परसिद्धि All About George में लौरा, Cape Wrath में लोरी, आ Eurus Holmes in Sherlock यूरस होल्म्स के किरदार करे खाती बाटे।
देवप्रयाग
देवप्रयाग उत्तराखंड के टिहरी गढ़वाल जिला में एक ठो कस्बा आ नगर पंचायत बाटे। इहाँ अलकनंदा आ भागीरथी  के संगम होला आ एही से ई जगह हिंदू धर्म में पबित्र मानल जाला। ई पंचप्रयाग में से एक हवे आ एही संगम के बाद ई नदी गंगा कहाये लागेले।
वेदांत
वेदांत भा उत्तर मीमांसा भारतीय दर्शन के छह गो आस्तिक दर्शन सभ (षडदर्शन) में गिनल जाए वाला एगो दर्शन हवे। वेदांत के शाब्दिक अरथ हवे 'वेद के अंत'। अइसन नाँव के मतलब ई हवे की ई दर्शन उपनिषद् सभ के चिंतन पर आधारित होखे वाला दर्शन के रूप में देखल जाला। वास्तव में ई एक ठो दर्शनों ना हवे बलुक एगो बड़हन नाँव हवे जेह में कई गो बिचार सामिल बाड़े। एह सभ में द्वैत आ अद्वैत दुनो किसिम के बिचार सभ बाड़ें। इनहन के आधार के रूप में प्रस्थानत्रयी के देखल जाला - मने कि उपनिषद, ब्रह्म सूत्र आ भगवद्गीता।
पतरातू
पतरातू भारत के झारखंड राज्य में एक ठो कसबा बाटे।
खगड़िया जिला
खगड़िया जिला बिहार के 38 गो जिला में से एगो ह। ई मुंगेर प्रमंडल के एगो जिला ह।
दांते
दांते या दाँते (c. 1265–1321) इटली के एगो महान कवि आ लेखक रहलें। उनकर लिखल कविता के किताब डिवाइन कामेडी (भोजपुरी अर्थ: पवित्र नौटंकी) पुरा दुनिया में परसिद्ध बाटे आ एगो महान कविता मानल जाले।
भारतीय राष्ट्रीय कांग्रेस
भारतीय राष्ट्रीय कांग्रेस भारत क एक ठे राजनीतिक पार्टी बा। एह पार्टी क स्थापना 1885 में भइल रहे। ए ओ ह्यूम एह दल क स्थापना कइले रहलन। एह बखत दल क नेता मल्लिकार्जुन खरगे बाड़ें। ई दल कांग्रेस संदेश क प्रकाशन करैला। एह पार्टी के युवा संगठन क नाम भारतीय युवा कांग्रेस हव। 2004 के लोक सभा चुनाव में एह दल के 103 405 272 मत (26.7%, 145 सीटें) मिलल रहे।
पवना
पवना गाँव भारत की बिहार राज्य के भोजपुर जिला के एगो गाँव ह। भोजपुर जिला के मुख्यालय आरासे एकर दूरी बस 18 किलोमीटर बा। इहाँ के पिन कोड 802201 बा।
सन 2010 में इ गाँव आदर्श गाँव के रूप में चर्चा में आइल रहे, जेकर चर्चा न्यूयार्क टाइम्स में भइल रहे।
लखीसराय जिला
लखीसराय जिला बिहार के 38 गो जिला में से एगो ह। ई मुंगेर प्रमंडल के एगो जिला ह।
मलंगवा
मलंगवा नगरपालिका नेपाल के प्रदेश संख्या २ के सर्लाही जिला में एगो शहर आ नगरपालिका बा। ई एह जिला के मुख्यालय (सदर मोकाम) भी हवे। पहिले के भांडसार, खुटौना, गम्हरीया गाविस के मलंगवा नगरपालिका में मिला के एह नया बिभाजन वाली नगरपालिका के रचना भइल। इहाँ के कुल जनसंख्या 46,516 बाटे।
फुसरो
फुसरो भारत के झारखंड राज्य में एक ठो कसबा बाटे।
बद्रीनाथ मंदिर
बद्रीनाथ या बद्रीनारायण मंदिर विष्णु के समर्पित एगो हिंदू मंदिर ह। ई भारत के उत्तराखंड राज्य के बद्रीनाथ शहर में स्थित बा। ई मंदिर विष्णु के समर्पित 108 दिव्य देश में से एगो भी बा - वैष्णव लोग खातिर पवित्र तीर्थ - जिनके बद्रीनाथ के रूप में पूजल जाला। ई हर साल छह महीना (अप्रैल के अंत से नवंबर के सुरुआत के बीच) खुलल रहे ला, काहें से कि हिमालयी इलाका में मौसम के चरम स्थिति होला। ई मंदिर चमोली जिला के गढ़वाल पहाड़ी पटरी में अलकनंदा नदी के किनारे बा। ई भारत के सभसे ढेर यात्रा कइल जाए वाला तीर्थ केंद्र सभ में से एक बाटे, 2022 में महज 2 महीना में 28 लाख (28 लाख ) लोग के दौरा इहाँ भइल बाटे।
मंदिर में पूजल जाए वाला मुख्य देवता के मुर्ती एगो 1 ft, बद्रीनारायण के रूप में विष्णु के करिया ग्रेनाइट के बनल मुर्ती हवे। एह देवता के कई हिंदू लोग आठ गो स्वयं व्यक्त क्षेत्र, या विष्णु के स्व-प्रकट देवता सभ में से एक माने ला।
गंगा नदी के धरती माई पर उतरे के याद करे वाला "माता मूर्ति क मेला" बद्रीनाथ मंदिर में मनावल जाए वाला सबसे प्रमुख परब ह। हालांकि बद्रीनाथ उत्तर भारत में स्थित बा, लेकिन मुख्य पुजारी या रावल परंपरागत रूप से दक्षिण भारतीय राज्य केरल से चुनल नम्बुदिरी ब्राह्मण होखे लें। एह मंदिर के उत्तर प्रदेश राज्य सरकार के एक्ट नंबर 30/1948 में एक्ट नंबर 16,1939 में शामिल कइल गइल जवना के बाद में श्री बदरिनाथ आ श्री केदारनाथ मंदिर एक्ट के नाम से जानल गइल। राज्य सरकार के ओर से नामित समिति दुनो मंदिर के प्रबंधन करेले अवुरी एकरा बोर्ड में सतरह सदस्य बाड़े। विष्णु पुराण आ स्कंद पुराण जइसन प्राचीन धार्मिक ग्रंथन में एह मंदिर के जिक्र बा। एकर महिमा नालायिरा दिव्य प्रबंधम, 6वीं–9वीं सदी ईसवी के अल्वार संत लोग के सुरुआती मध्यकालीन तमिल ग्रंथ में बर्णित बा।
स्थान, वास्तुकला, आ तीर्थ सभ
आदि शंकर नौवीं सदी में बद्रीनाथ के तीर्थ स्थल के रूप में स्थापित कइलें। मंदिर के तीन गो संरचना बा: गर्भगृह, दर्शन मंडप (पूजा भवन), आ सभा मंडप (सम्मेलन हॉल)।  गर्भगृह के शंक्वाकार आकार के छत, गर्भगृह, लगभग 15 m लंबा बाटे आ ऊपर से एगो छोट गुंबद बा जे सोना के मढ़ल छत से ढंकल बा।  सोझा के मुख्य साइड पत्थर से बनल बा आ मेहराबदार खिड़की बाड़ी सऽ। एगो चौड़ा सीढ़ी मुख्य प्रवेश द्वार पर पहुँचे ले, ई एगो ऊँच, मेहराबदार गेटवे हवे। ठीक भीतर एगो मंडप, एगो बड़हन, खंभा वाला हॉल बा जे गर्भगृह में जाला। हॉल के देवाल आ खंभा पर जटिल नक्काशी कइल गइल बा।
गरभगृह में 1 ft के बद्रीनारायण के शालीग्राम (काला पत्थर के) मुर्ती बाटे जवन बद्री के पेड़ के नीचे सोना के छतरी में रखल बा। बद्रीनारायण के देवता में ऊ अपना दू गो बाँहि में शंख (शंख) आ चक्र (चक्र) के उठावल मुद्रा में आ बाकी दू गो बाँह योगमुद्रा ( पद्मासन ) मुद्रा में गोदी में टिकल देखावल गइल बा। एह गर्भगृह में धन के देवता — कुबेर, नारद ऋषि, उद्धव, नर आ नारायण के मूर्ति भी बाड़ी स। पन्द्रह गो अउरी मूर्ति बाड़ी सऽ जिनहन के पूजा मंदिर के आसपास कइल जाला। इनहन में लक्ष्मी (विष्णु के पत्नी), गरुड़ (नारायण के वाहन ), आ नवदुर्गा, दुर्गा के नौ गो अलग-अलग रूप में प्रकटीकरण सामिल बाड़ें। मंदिर में लक्ष्मी नरसिंहर के तीर्थ आ संत लोग खातिर आदि शंकर (ई.स 788-820), नर आ नारायण, घंटकरन, वेदांत देसिका आ रामानुजाचार्य के अस्थान बाटे। मंदिर के सभ देवता करिया पत्थर से बनल बाड़ें।
मंदिर के ठीक नीचे गरम सल्फर के झरना सभ के समूह तप्त कुंड के औषधीय परभाव वाला मानल जाला; कई तीर्थयात्री लोग मंदिर में जाए से पहिले झरना में नहाए के जरूरत मानेला। झरना सभ के तापमान साल भर 55 °C होला, जबकि बाहरी तापमान आमतौर पर 17 °C से नीचे होला। मंदिर में दू गो पानी के पोखरा के नारद कुंड आ सूर्य कुंड कहल जाला।
इतिहास
मंदिर के बारे में कवनो ऐतिहासिक रिकार्ड नइखे, बाकिर वैदिक ग्रंथन में एहिजे के मुख्य देवता बद्रीनाथ के उल्लेख मिले ला ( c. 1750 –500 ईसा पूर्व के बा)। कुछ विवरणन के अनुसार वैदिक काल में एह तीर्थ में कवनो ना कवनो रूप में पूजा कइल जात रहे। ई मंदिर 8वीं सदी ले बौद्ध तीर्थ रहल आ आदि शंकर एह तीर्थ के फेर से जिंदा क के हिंदू मंदिर में बदल दिहलें।   मंदिर के आर्किटेक्चर बौद्ध विहार से मिलत जुलत आ चमकदार रंग से रंगल साम्हने के साइड जे बौद्ध मंदिर सभ के बिसेसता हवे, एह तर्क के पुष्टी करे ला।  अउरी बिबरन सभ में बतावल गइल बा कि मूल रूप से एकर स्थापना आदिशंकर द्वारा नौवीं सदी में तीर्थस्थल के रूप में कइल गइल रहे। मानल जाला कि शंकर ई. 814 से 820 तक छह साल ले एह जगह पर रहलें। छह महीना बद्रीनाथ में आ बाकी साल केदारनाथ में रहलन। हिंदू अनुयायी लोग के कहनाम बा कि ऊ अलकनंदा नदी में बद्रीनाथ के देवता के मुर्ती के खोज कइलें आ एकरा के तप्त कुंड हॉट स्प्रिंग्स के लगे एगो गुफा में अस्थापित कइलें। एगो पारंपरिक कहानी में ई दावा कइल गइल बा कि शंकर एह इलाका के सगरी बौद्ध लोग के परमार शासक राजा कनक पाल के मदद से भगा दिहलें। राजा के वंशानुगत उत्तराधिकारी लोग मंदिर के शासन करत रहे आ एकर खरचा पूरा करे खातिर गाँव के रकम देवे। मंदिर के रास्ता पर पड़े वाला गाँव सभ के एगो समूह से मिले वाला आमदनी के इस्तेमाल तीर्थयात्री लोग के खाना खियावे आ रहे खातिर कइल जात रहे। परमार के शासक लोग "बोलंदा बद्रीनाथ" के उपाधि रखले रहे, मतलब बोले वाला बद्रीनाथ। इनकर अउरी उपाधि रहे जवना में श्री 108 बसदृष्टाचार्यपरायण गढ़राज महिमाहेन्द्र, धर्मबीभाब, आ धर्मरक्षक सिगमानी शामिल रहे।
मंदिर के उमिर आ हिमस्खलन से नोकसान के कारन एह मंदिर के कई गो बड़हन मरम्मत भइल बा। 17वीं सदी में गढ़वाल के राजा लोग द्वारा मंदिर के बिस्तार कइल गइल। 1803 के गढ़वाल के भयानक भूकंप के दौरान काफी नुकसान के बाद एकर बहुत हद तक जयपुर के राजा द्वारा दोबारा बनावल गइल। एकर मरम्मत अबहिन ले 1870 के दशक में भइल रहे बाकी पहिला बिस्व जुद्ध के समय ले ई सभ पूरा हो गइल रहलें। ओह समय ई शहर अबहिन छोट रहल, एह में खाली 20-अजीब झोपड़ी सभ रहलीं जिनहन में मंदिर के कार्यकर्ता पंडा लोग रहे, बाकी तीर्थयात्री लोग के संख्या आमतौर पर सात से दस हजार के बीच रहे। हर बारह साल पर होखे वाला कुंभा मेला महोत्सव में आगंतुकन के संख्या बढ़ के 50,000 हो गइल। एह मंदिर के बिबिध राजा लोग द्वारा वसीयत कइल गइल बिबिध गाँव सभ के किराया से भी राजस्व मिलत रहे।
साल 2006 के दौरान राज्य सरकार अवैध अतिक्रमण प लगाम लगावे खाती बद्रीनाथ के आसपास के इलाका के नो कंस्ट्रक्शन जोन के घोषणा कइलस।
दंतकथा
हिंदू कथा के अनुसार देवता विष्णु एही जगह पर ध्यान में बइठल रहलें। ध्यान के दौरान विष्णु ठंडा के मौसम से अनजान रहले। लक्ष्मी, उनकर पत्नी, बदरी के पेड़ (जेकरा के भोजपुरी में 'बइर' कहल जाला) के रूप में उनकर रक्षा कइली। लक्ष्मी के भक्ति से प्रसन्न होके विष्णु एह जगह के नाम बद्रिका आश्रम रखले । एटकिन्सन (1979) के अनुसार ई जगह पहिले बइर के जंगल रहे, जवन आज उहाँ ना पावल जाला। मंदिर में बद्रीनाथ के रूप में विष्णु के पदमासन मुद्रा में बइठल चित्रित कइल गइल बा। किंवदंती के अनुसार विष्णु के नारद ऋषि ताड़ दिहले रहले, जे विष्णु के पत्नी लक्ष्मी के गोड़ के मालिश करत देखले रहले। विष्णु तप करे खातिर बद्रीनाथ गइलें, बहुत देर तक पदमासन में ध्यान कइलें।
विष्णु पुराण में बद्रीनाथ के उत्पत्ति के एगो अउरी संस्करण बतावल गइल बा। परंपरा के अनुसार यम के दू गो बेटा नरा आ नारायण रहलें — ई दुनों हिमालय के पहाड़ सभ के आधुनिक नाँव हवें। ऊ लोग आपन धर्म फइलावे खातिर जगह चुनल आ हर केहू हिमालय के विशाल घाटी से बियाह कइल। आश्रम के स्थापना खातिर आदर्श जगह खोजत घरी ओह लोग के पंच बदरी के बाकी चार गो बद्री, अर्थात बृधा बद्री, योग बद्री, ध्यान बद्री आ भविष्य बद्री से भेंट भइल। आखिरकार अलकनंदा नदी के पीछे के गरम ठंडा झरना मिल गइल अवुरी एकर नाम " बद्री विशाल" रखलें।
तीर्थ यात्रा
हर आस्था आ हिंदू धर्म के सभ विचारधारा के भक्त लोग बद्रीनाथ मंदिर में आवेलें। काशी मठ, जेयर मठ (आंध्र मठ), उडुपी पेजावर आ मंतरलायम श्री राघवेन्द्र स्वामी मठ नियर सगरी प्रमुख मठ संस्थान सभ के शाखा आ गेस्ट हाउस एहिजा बा।
बद्रीनाथ मंदिर पाँच बदरी नाँव के पाँच गो संबंधित तीर्थ सभ में से एक हवे जे विष्णु के पूजा खातिर समर्पित बाड़ें। पांच मंदिर बा विशाल बद्री - बद्रीनाथ में बद्रीनाथ मंदिर, पांडुकेश्वर में स्थित योगध्यान बद्री, 17 km स्थित भविष्य बद्री ज्योतिर्मथ से सुबैन, वृध बद्री स्थित 7 km अनिमाठ में ज्योतिर्मथ से आ आदि बद्री से 17 km कर्णप्रयाग से मिलल बा। ई मंदिर सभसे पबित्र हिंदू चार धाम (चार गो दिव्य) स्थल सभ में से एक मानल जाला, जहाँ रामेश्वरम, बद्रीनाथ, पुरी आ द्वारका सामिल बाड़ें।  हालांकि मंदिर के उत्पत्ति के बारे में साफ-साफ जानकारी नइखे, लेकिन आदिशंकर के ओर से स्थापित हिंदू धर्म के अद्वैत स्कूल चार धाम के उत्पत्ति के श्रेय द्रष्टा के बतावेले।  ई चारो मठ भारत के चारो कोना में बाड़ें आ इनहन के अनुचर मंदिर उत्तर में बद्रीनाथ में बद्रीनाथ मंदिर, पूरब में पुरी में जगन्नाथ मंदिर, पश्चिम में द्वारका में द्वारकाधीश मंदिर आ दक्खिन में रामेश्वरम, तमिलनाडु में रामेश्वरम बाड़ें।
भले वैचारिक रूप से मंदिर सभ हिंदू धर्म के संप्रदाय, यानी शैव आ वैष्णव धर्म के बीच बँटल बाड़ें, चार धाम के तीर्थयात्रा एगो अखिल हिन्दू मामला हवे। हिमालय में चार गो निवासस्थान बाड़ें जिनहन के छोट चार धाम कहल जाला: बद्रीनाथ, केदारनाथ, गंगोत्री आ यमुनोत्री — ई सभ हिमालय के तलहटी में पड़े लें।   मूल चार धाम सभ के बिभेद करे खातिर 20वीं सदी के बीच में छोटा नाँव जोड़ल गइल। आधुनिक समय में जइसे-जइसे एह जगहन के तीर्थयात्री लोग के संख्या बढ़ल बा, एकरा के हिमालयन चार धाम कहल जाला।
भारत के चार गो कार्डिनल प्वाइंट के पार के यात्रा के हिन्दू लोग पवित्र मानेला, जे लोग अपना जीवन में एक बेर एह मंदिरन के दौरा करे के आकांक्षा राखेला। परंपरागत रूप से ई तीर्थयात्रा पुरी से पूरबी छोर से शुरू होले आ घड़ी के दिशा में अइसन तरीका से आगे बढ़े ले जेकर पालन आमतौर पर हिंदू मंदिर सभ में परिक्रमा खातिर कइल जाला।
परब-त्यौहार आ धार्मिक प्रथा
बद्रीनाथ मंदिर में आयोजित सबसे प्रमुख परब माता मूर्ति का मेला ह जवन गंगा नदी के धरती माई प उतरे के याद में मनावल जाला। पार्थिव प्राणी सब के भलाई खातिर नदी के बारह नाला में बाँटल मानल जाए वाली बद्रीनाथ के महतारी के पूजा एह परब में कइल जाला। जहाँ नदी बहत रहे उ जगह बद्रीनाथ के पवित्र भूमि बन गइल।
बदरी केदार परब जून महीना में मंदिर आ केदारनाथ मंदिर दुनों में मनावल जाला। ई परब आठ दिन ले चले ला; एह दौरान देश भर के कलाकार आपन प्रस्तुति देवे लें।
रोज सबेरे होखे वाला प्रमुख धार्मिक गतिविधि (या पूजा ) में महाभिषेक, अभिषेक, गीतापाठ आ भागवत पूजा होला जबकि शाम के पूजा में गीत गोविंद आ आरती शामिल होला। अष्टोत्रम आ सहस्रनाम जइसन वैदिक स्त्रोत पाठ सगरी संस्कारन के दौरान कइल जाला। आरती के बाद बद्रीनाथ के छवि से सजावट हटा के ओकरा पर चंदन के लेप लगावल जाला। छवि से लेप अगिला दिने निर्मलय दर्शन के दौरान प्रसाद के रूप में भक्त लोग के दिहल जाला। कुछ हिंदू मंदिरन के बिपरीत सभ संस्कार भक्तन के सोझा कइल जाला, जहाँ कुछ प्रथा ओह लोग से छिपल रहेला। चीनी के गोला आ सूखल पतई भक्त लोग के दिहल आम प्रसाद ह। मई 2006 से स्थानीय रूप से तैयार आ स्थानीय बांस के टोकरी में पैक कइल पंचमृत प्रसाद के चढ़ावे के प्रथा शुरू हो गइल।
मंदिर भतृद्वितिया के शुभ दिन भा बाद में अक्टूबर–नवंबर के दौरान जाड़ा खातिर बंद रहेला। बंद होखे के दिन अखंड ज्योति, छह महीना तक चले खातिर घीव भर के दीप जरावल जाला। ओह दिन मुख्य पुजारी द्वारा तीर्थयात्री आ मंदिर के अधिकारी लोग के मौजूदगी में विशेष पूजा कइल जाला। बद्रीनाथ के छवि के काल्पनिक रूप से एह दौरान ज्योतिर्मठ के नरसिंह मंदिर में स्थानांतरित कइल जाला, जवन 40 mi मंदिर से दूर बा। मंदिर के अप्रैल–मई के आसपास अक्षय तृतीया के फेर से खोलल जाला, जवन हिन्दू कैलेंडर के एगो अउरी शुभ दिन ह। जाड़ा के बाद मंदिर के उद्घाटन के पहिला दिन तीर्थयात्री लोग अखंड ज्योति के साक्षी बने खातिर जुटेला।
ई मंदिर ओह पवित्र जगहन में से एगो ह जहाँ हिंदू लोग पुजारी लोग के मदद से पुरखा लोग के चढ़ावा चढ़ावेला। भक्त लोग मंदिर में जाके गर्भगृह में बद्रीनाथ के प्रतिमा के सामने पूजा करेला अवुरी अलकनंदा नदी में पवित्र डुबकी लगावेला। आम मान्यता बा कि डुबकी लगावे से आत्मा शुद्ध हो जाला।
प्रशासन आ भ्रमण
बद्रीनाथ मंदिर के उत्तर प्रदेश राज्य सरकार अधिनियम संख्या 30/1948 में अधिनियम संख्या 16,1939 के रूप में शामिल कइल गइल। जवना के बाद में श्री बदरिनाथ आ श्री केदारनाथ मंदिर एक्ट के नाम से जानल गइल। उत्तराखंड राज्य सरकार के ओर से नामित एगो समिति दुनो मंदिर के प्रबंधन करेले। एह कानून में 2002 में संशोधन क के अतिरिक्त समिति सदस्यन के नियुक्ति कइल गइल जेह में सरकारी अधिकारी आ एगो उपाध्यक्ष शामिल रहलें। बोर्ड में सतरह गो सदस्य बाड़ें; तीन गो के चयन उत्तराखंड विधान सभा द्वारा, एक-एक सदस्य के चयन चमोली पौड़ी गढ़वाल, टिहरी गढ़वाल आ उत्तरकाशी जिला के जिला परिषद द्वारा, आ दस सदस्य उत्तराखंड सरकार द्वारा नामित होखे लें।